ઓસ્ટ્રેલિયાના એક નગરમાં આયોજીત મ્યુઝિક ફેસ્ટિવલમાં સૌથી મોટો નોટબશ નામનું નૃત્ય કરીને રેકોર્ડ બનાવ્યો છે. ઓસ્ટ્રેલિયાથી દૂર ક્વિન્સલેન્ડમાં આવેલા બર્ડ્સવિલે નગરમાં જ્યાં ફક્ત ૩૨૬ લોકોની વસ્તી છે. પરંતુ વર્ષમાં એકવાર આ નગર જીવંત બની જાય છે અને ત્યાં સિમ્પસન રણ અને મધ્ય ઓસ્ટ્રેલિયાની આસપાસના હજારો લોકો ત્યાં આવે છે. આ મેળાવળો બર્ડ્સવિલે બિગ રેડ બાસને કારણે થાય છે, જે એક એન્યુઅલ મ્યુઝિક ફેસ્ટિવલ છે. જેમાં આશરે ૧૦,૦૦૦ થી પણ વધારે લોકો હાજરી આપે છે. બિગ રેડ નામનું મ્યુઝિક ફેસ્ટિવલ બર્ડ્સવિલેથી લગભગ ૩૫ કિલોમીટરની દૂરી પર છે. તાજેતરમાં જુલાઇ ૨૦૧૮માં યોજાયેલા આ બિગ રેડ મ્યુઝિક ફેસ્ટિવલમાં આયોજકોએ સૌથી વધુ લોકોને નોટબશ નૃત્ય કરાવીને રેકોર્ડ તોડયો હતો. તેમાં લગભગ ૧,૭૧૯ લોકોએ નૃત્ય કર્યું હતું અને ૫૦૦ કરતાં પણ વધારે દર્શકો હતાં. ફેસ્ટિવલના ચેરિટી પાર્ટનર અને રોયલ ફ્લાઇંગ ડોક્ટર સર્વિસે સાથે મળીને આ બિગ રેડ ફેસ્ટિવલ મ્યુઝિકનું આયોજન કર્યું હતું અને વર્લ્ડ રેકોર્ડ બનાવ્યો હતો.